open-index/open-wikipedia-markdown huggingface dataset:
Den syro-malankariske kirke

**Den syro-malankariske kirke** (eller *syro-malankariske katolske kirke*) hører til de tomaskristne trossamfunnene og utgjør én av den katolske kirkens 23 særkirker. Kirken følger den antiokenske ritus og bruker syrisk og malayalam som liturgisk språk, men anerkjenner paven som religiøst overhode. Den syro-malankariske kirke har omtrent 410&nbsp;000 tilhengere, hovedsakelig i den indiske delstaten Kerala.

Særkirkens overhode er storerkebiskopen av Thiruvananthapuram, for tiden katolikos Baselios Cleemis (siden 2007).

Kirkens navn henviser til tilknytningen til den *vestsyriske* (= antiokenske) ritus og til beliggenheten i landskapet Malankara ved den indiske sydvestkysten.

## Struktur
Den syro-malankariske kirke er organisert i åtte eparkier (bispedømmer), hvorav to er erkeeparkier (kursivert i listen). Alle ligger i India.

* ***[[Thiruvananthapuram storerkebispedømme|<span style="font-size:110%">T</span><span style="font-size:90%">HIRUVANANTHAPURAM STORERKEBISPEDØMME</span>]]***
** **Kirkeprovinsen Thiruvananthapuram**
*** Marthandom eparki
*** Mavelikara eparki
*** Pathanamthitta eparki
** **Kirkeprovinsen Tiruvalla**
*** *[[Tiruvalla erkeearki]]*
*** Batheri eparki
*** Muvattupuzha eparki
*** Puthur eparki

## Historie
Den syro-malankariske kirke ble grunnlagt i 1930 ved at to biskoper fra den malankarisk-ortodoks-syriske kirke inngikk en union med paven i Roma. To år senere ble deres (erke)eparkier Trivandrum (*Thiruvananthapuram*) og Tiruvalla opprettet. Disse ble i 2005 resp. 2006 opphøyet til hhv. storerkebispedømme og erkeeparki.

Den malankarisk-ortodoks-syriske kirke hadde i 1912 løst seg fra den syrisk-ortodokse kirke av Malankara, som i sin tur hadde oppstått i 1665, da de tomaskristne som ikke hadde blitt med i den syro-''malabariske'' katolske kirke, dannet en union med den syrisk-ortodokse kirke. Derfor har den syro-malankariske kirke vestsyrisk ritus, mens den syro-malabariske har østsyrisk (kaldeisk) ritus, selv om begge er katolske og tomaskristne kirker.

## Referanser


## Eksterne lenker
*
Hajdúdorog eparki

**Hajdúdorog eparki** er et gresk-katolsk eparki (bispedømme) i Ungarn. Sammen med eksarkatet Miskolc utgjør det **den ungarske gresk-katolske kirke** (eller *ungarsk-katolske kirke*), som er én av den katolske kirkens 23 særkirker. Kirken følger den bysantinske ritus og bruker kirkeslavisk og ungarsk som liturgisk språk, men anerkjenner paven som religiøst overhode. Den ungarske gresk-katolske kirke har omtrent 290&nbsp;000 tilhengere, hovedsakelig i Ungarn og Nord-Amerika. Bare ca. 3&nbsp;% av den ungarske befolkningen er gresk-katolsk, og kirken er dermed betydelig mindre enn den romersk-katolske kirke (52&nbsp;%).

## Historie
Det nordøstlige Ungarn var lenge et område med en rutensk gresk-katolsk minoritet. På det kirkelige plan var denne underlagt det rutensk-katolske eparkiet Mukatsjeve. På slutten av 1800-tallet ba de ungarske gresk-katolikkene paven om et eget bispedømme, noe pave Pius X innfridde i 1912 med opprettelsen av Hajdúdorog eparki for de 162 gresk-katolske sognene i Ungarn, som ble dermed ble løst fra Mukatsjeve eparki og fikk status som egen ungarsk særkirke.

Etter grenseforandringene som fulgte på første verdenskrig, ble Hajdúdorog eparki redusert til 90 sogn. Til gjengjeld hadde 21 av eparkiet Prešovs og ett av eparkiet Mukatsjeves sogn havnet i Ungarn. Disse ble i 1924 sammenfattet som eksarkatet Miskolc, som opprinnelig ble betraktet som rutensk gresk-katolsk, men som nå regnes til den ungarsk gresk-katolske kirken. Siden andre verdenskrig har eparken av Hajdúdorog samtidig utøvd funksjonen som eksark av Miskolc.
## Eksterne lenker
*
Bysantinsk ritus

**Bysantinske ritus** (eller *konstantinopelske ritus*, også omtalt som *gresk ritus*) er den kristne ritus som har sitt opphav i det oldkirkelige patriarkatet Konstantinopel. Det er et liturgisk ritual som er identifisert med det store spekteret av kulturelle, andaktsfulle og kanoniske praksiser som utviklet seg i den østlige kristne kirken i Konstantinopel.

De kanoniske timene (tidebønn) er utvidet og komplekse, og varer omtrent åtte timer, lengre enn i store fastetiden (gresk: Μεγάλη Τεσσαρακοστή, *Μεγάλη Νηστεία*, som betyr «De store 40 dagene»), men er forkortet utenfor store klostre. En ikonostasis, en skillevegg dekket med ikoner, skiller området rundt alteret fra skipet. Korstegnet, ledsaget av å bøye seg, utføres svært ofte, for eksempel mer enn hundre ganger under den guddommelige liturgien, og det er framtredende ærbødighet for ikoner, en generell aksept av at menighetene fritt beveger seg i kirken og samhandler med hver andre og særegne tradisjoner for liturgisk sang.

Ritusen er i dag i bruk i hele den ortodokse kirke og de såkalte gresk-katolske kirkene. De sistnevnte omfatter:
* den albansk-katolske kirke
* den belarusisk-katolske kirke
* den bulgarsk-katolske kirke
* den hellensk-katolske kirke
* den italo-albanske kirke
* den kroatisk-katolske kirke
* den makedonsk-katolske kirke
* den melkittisk-katolske kirke
* den rumensk-katolske kirke
* den russisk-katolske kirke
* den rutensk-katolske kirke
* den slovakisk-katolske kirke
* den ukrainsk-katolske kirke
* den ungarsk-katolske kirke

## Referanser


## Eksterne lenker
*
Oddernes prestegjeld

**Oddernes prestegjeld** var et prestegjeld tilhørende Kristiansand domprosti i Agder og Telemark bispedømme i Den norske kirke. Det omfattet sogn i tidligere Oddernes, nå Kristiansand kommune i Agder fylke, og hovedkirken var Oddernes kirke.

Oddernes prestegjeld og dets sogn er nå en del av Kristiansand kirkelige fellesråd, som er underlagt Kristiansand domprosti.

## Historikk
*Otruness sókn* (norrønt) har sin opprinnelse fra kristningen av landet. Oddernes prestegjeld går tilbake til førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden. Prestegjeldet bestod på den tiden av Oddernæs som hovedkirke med Søgndal (Søgne), Grebstadt, Øvrebøe, Vennesland og Hægland som annekssogn. Dette lå under Stavanger bispedømme.

Søgne hørte til Oddernes prestegjeld inntil 1604. Ved kongebrev fra Christian IV 10. juli 1604 ble Søgne og Greipstad sogn skilt ut som eget Søgne prestegjeld.

Prestegjeldet er i 1620 omtalt i Graagaas som *Oddernæs Præstegjeld* under Mandals Prouistij, tilhørende Stavanger stift. Ved kgl.res. av 6. mai 1682 ble prestegjeldet overført til det nye Christianssands stift.

Christiansand ble anlagt på Oddernæs' grunn i 1641, og inntil 1645 sognet den unge byen til Oddernæs prestegjeld. Dette året fikk Christiansand sin første kirke og skulle fra da av være hovedkirke i nye Christiansand prestegjeld, med Oddernes og øvrige sogn som annekssogn. Ved kgl. brev 5. april 1704 ble igjen Oddernes som hovedsogn med anneksene Øvrebø, Vennesla og Hægeland skilt ut som eget *Oddernæs prestegjeld*. Dette vedvarte inntil kgl.res. av 17. november 1805, da skulle Oddernæs prestegjeld oppløses, ved at Oddernæs sogn påny ble lagt til Christiansand, mens Øvrebø som hovedkirke med Vennesland og Hægland sogn som annekssogn skulle utgjøre et eget Øvrebøe sognekall. Allerede ved kgl.res. av 16. september 1825 ble Oddernes atter en gang skilt ut som eget *Oddernæs prestegjeld*. Presten Salve Salvesen (1835-61) kom fra stillingen som sogneprest i Søgne og ble ble utnevnt til Oddernes 23. november 1834 og tiltrådte 22. mars 1835. Oddernes lå siden 1825 til Christiansand stiftprosti, men ble i 1834 overført til Raabyggelaget prosti og Salvesen ble utnevnt til prost i prostiet 15. mars 1854. Den neste presten Ditlef Ephraim Jæger (1862-66) var eldste sønn av Ephraim Jæger, som i flere år bodde på sin eiendom Jægersberg i Kristiansand. Ditlef ble utnevnt til sogneprest i Oddernes den 13. desember 1862, og i slutten av 1863 som prost i det nye Torridal prosti.

Oddernæs prestegjeld dannet grunnlaget for Oddernæs formannskapsdistrikt, som ble opprettet i 1837.

Vågsbygd ble eget prestegjeld i 1967. Ved kgl.res. av 1. februar 1985 ble Oddernes delt slik at Randesund sogn ble utskilt som eget Randesund prestegjeld.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Kirkesogn

Prestegjeldet hadde ved sin avvikling følgende sogn og kirker:
* Oddernes
* Torridal

## Referanser
Kaldeisk ritus

Den **kaldeiske ritus** er den kristne ritus som har sitt opphav i det oldkirkelige katolikatet Selevkia-Ktesifon i Persia. Den har navnet sitt etter det historiske persiske landskapet Kaldea. Ritusen betegnes også som *østsyrisk ritus* (i&nbsp;motsetning til den antiokenske ritus, som også omtales som *vestsyrisk* eller *syrisk*), *assyrisk ritus* eller *persisk ritus*.

Ritusen er i dag i bruk i én «gammelorientalsk» kirke og to orientalske katolske kirker:
* Den assyriske kirke i øst
* Den kaldeisk-katolske kirke
* Den syro-malabariske katolske kirke

## I Norge
Det er en kaldeisk forening i Norge, *St. Joseph forening for Kaldeere i Norge*, som jevnlig arrangerer messer i kaldeisk ritus.

## Referanser
Nobel

**Nobel** er en svensk slekt som på 1800-tallet samlet enorme rikdommer gjennom industrivirksomhet i en rekke europeiske land. Slekten er best kjent gjennom industrimannen Alfred Nobel, som oppfant dynamitten, og de fem Nobelprisene han opprettet gjennom sitt testamente. Alfreds bror Ludvig Nobel etablerte Branobel, som ble Europas største oljeselskap med hovedbase i Baku.

Slekten stammer fra herredshøvding i Uppland Petter Nobelius (død 1707), som opprinnelig var fra Östra Nöbbelöv i Skåne. Han skrev seg som student ved Uppsala universitet *Petrus Olai Nobelius e Scania*. Navnet Nobelius er en latinisering av Nöbbelöw og man kan slutte seg til at hans far het Olof. Det har blitt foreslått at han var sønn av en bonde ved navn Olof Persson i Gislöv. Petter Nobelius' hustru, Vendela Rudbeck, var datter av Olof Rudbeck d.e. og Vendela Lohrman, søsterdatter til Gustaf Lohreman samt sønnedatter til Johannes Rudbeckius og Magdalena Hising.

En av deres døtre, Vendela Christina Nobel, ble mormor till Pehr Henrik Ling. Den eldste sønnen Petter Nobelius (død 1765) ble herredshøvding som sin far. Hans bror Olof Nobelius var rittmester ved Uppsala universitet, og ble far til flere barn, av hvilke den yngste, Immanuel Nobel d.e., var *provincialmedicus* i Gävle. Han var gift med Brita Catharina Ahlberg, datter til skipper i Gävle Olof Ahlberg og Magdalena Axmar. Deres sønn Immanuel Nobel d.y. var gift med Karolina Andriette Ahlsell. De var foreldre til Alfred Nobel, Ludvig Nobel og Robert Nobel. En datter av Ludvig Nobel beholdt pikenavnet og var farmor til diskrimineringsombud Peter Nobel.

## Kjente medlemmer av slekten
*Alfred Nobel (1833–1896), svensk oppfinner, kjemiker, ingeniør og industrimann, stiftet Nobelprisene
*Immanuel Nobel (1801–1872), svensk oppfinner, arkitekt og ingeniør
*Claes Nobel (1930), slektning til Alfred Nobel
*Marta Helena Nobel-Oleinikoff, svensk-russisk fysiker
*Ludvig Nobel, svensk forretningsmann og oljebaron, etablerte Branobel, bror av Alfred
*Emanuel Nobel, svensk-russisk oljebaron, sønn av Ludvig
*Peter Nobel, tidligere diskrimineringsombud
*Agnes Nobel, barnepsykolog og antroposof
Antiokensk ritus

Den **antiokenske ritus** er den kristne ritus som har sitt opphav i det oldkirkelige patriarkatet Antiokia. Ritusen betegnes også som *vestsyrisk* eller *syrisk ritus* (i&nbsp;motsetning til den kaldeiske ritus, som også omtales som *østsyrisk*).

Ritusen er i dag i bruk i to orientalske ortodokse kirker og tre orientalske katolske kirker:
* den malankarisk-ortodoks-syriske kirke
* den maronittisk-katolske kirke
* den syrisk-katolske kirke
* den syrisk-ortodokse kirke
* den syro-malankariske katolske kirke
Alexandrinsk ritus

Den **alexandrinske ritus** er den kristne ritus som har sitt opphav i det oldkirkelige patriarkatet Alexandria.

Ritusen er i dag i bruk i tre orientalske ortodokse kirker og to orientalske katolske kirker:
* den eritreisk-ortodokse kirke
* den etiopisk-katolske kirke
* den etiopisk-ortodokse kirke
* den koptisk-katolske kirke
* den koptisk-ortodokse kirke

Den ortodokse kirke i Alexandria har derimot i løpet av middelalderen gått over til den bysantinske ritus.
MS «Deutschland»

**MS «Deutschland»** (også kjent som **MS «World Odyssey»** fra september til april hvert år) er et Bahamas-registrert cruiseskip. Skipet ble sjøsatt i 1998, og var frem til 2015 eid av det tyske rederiet Peter Deilmann Cruises.

Den tyske TV-serien *Das Traumschiff* (*Drømmeskipet*), som tilsvarer den amerikanske serien *The Love Boat* (norsk tittel: *[[Kjærlighetsskipet]]*), ble innspilt ombord i «Deutschland».

I 2000 ble 100 passasjerer ombord i Air France Flight 4590, en chartret flygning til New York City med Concorde drept da flyet styrtet under avgang i Paris. Disse skulle på et 16-dagers cruise med  «Deutschland» til Sør-Amerika.

23. mai 2010 mens skipet lå til kai i Eidfjord i Hardanger brøt det ut brann i maskinrommet. 607 passasjerer ble evakuert, og brannslukking ble iverksatt ved å bruke branndører og CO<sub>2</sub>.

1. januar 2015 ble det åpnet konkurs i Peter Deilmann Cruises, som eide «Deutschland», og 24. mars kunngjorde bobestyreren at skipet var solgt til det USA-baserte rederiet Absolute Nevada. Skipet har vært siden 2015 brukt som skoleskip, og ble omdøpt MS «World Odyssey».

Siden 2015 leies skipet ut til Phoenix Reisen fra april til september hvert år, hvor hun seiler som cruiseskip under sitt opprinnelige navn MS «Deutschland». Dermed seiler skipet under to navn; et for vinteren og et for sommeren.

## Referanser


## Kilder
* Schiffe in Hamburg: M/S Deutschland (1998) Besøkt 6. april 2015

## Eksterne lenker
* 
* 
* Bilder fra MS Deutschland
* Peter Deilmann Cruises
* Video av MS Deutschland i Cape Cod Canal
Liste over ordførere i Averøy

**Liste over ordførere i Averøy**. Kommunen ble opprettet i 1964, da de delene av Kvernes, Kornstad og Bremsnes kommuner som lå på Averøya, ble slått sammen. Resten av de gamle kommunene ble tillagt nabokommunene Kristiansund, Frei, Gjemnes og Eide.

## Referanser
Sagadrakten

**Sagadrakten** er en nykonstruert norsk festdrakt med bakgrunn i tradisjonell middelalderdrakt i Europa. Den ble designet i 1981 av Anne-Marie Sandvig Sørensen (1932-2008) fra Tønsberg. Drakten har ikke distrikslokal tilhørighet, men benyttes av flere som middelaldersk bunad eller folkedrakt fra vikingtida, særlig i Vestfold. Både kvinne- og mannsdrakten har historiske elementer inspirert av draktskikker og motiver fra norrøn og europeisk middelalder; bordene er dekorert med motiver hentet fra Bayeux-teppet. Kvinnedrakten forekommer i flere fargevarianter.

## Se også
* Vestfoldbunad

## Referanser


## Eksterne lenker
* Sagadrakten.no
Øvre kongsgård

**Øvre kongsgård** var en del av tidligere Oddernes kongsgård i nåværende Kristiansand kommune.  Øvre kongsgård var på 1800-tallet kjent under navnet *Sophienlyst*, og hadde preg av å være en herregård med underliggende husmannsplasser.  Jordeieren Robert Gonsalvo Major bygde «et anseelig 2 etage vaaningshus indrettet til anstændig beboelse for en familie, saa og fornødne udhuse til brug for en avlsgaards drift paa landet» som stod ferdig i 1813.

Oddernes kongsgård ble i 1847 delt i to like deler, en øvre og en nedre kongsgård. Etter hvert ble det utskilt flere parseller fra Øvre kongsgård.  

Gårdsbygningene på Øvre kongsgård ble solgt på auksjon i 1921 til Sanitetsforeningen.  I 1953 brant gårdsbygningene ned til grunnen. Sanitetsforeningen har drevet Klinikk for tuberkuløse, senere *Klinikk for [[Psykiatrisk sykehus|nervøse]]* og nå institusjonen *Kløvertun* med rehabiliterings-avdeling og omsorgs-leiligheter for eldre, lokalisert til der de tidligere gårdsbygningene lå.

## Se også
*Oddernes kongsgård
*Kongsgård øvre-Gimlekollen
*Kongsgård (Lund)
*Vige
*Vollebakken

## Kilder
*Kåre Rudjord: *Oddernes bygdebok, Gårdshistorie*.  Utgitt av Kristiansand Kommune 1968. Side 635-637.

## Eksterne lenker
* 
* Rehabiliteringssenteret Kløvertun 
* Kristiansand Sanitetsforening: Kløvertun
Jubileumsdrakten for Oslo

**Jubileumsdrakten for Oslo** er en festdrakt og bunad som er utformet i forbindelse med byens 1000-årsjubileum. Drakten ble offisielt presentert på grunnlovsdagen 17. mai i 1999. Den første personen som brukte antrekket, var Rubina Rana, leder av 17-mai-komiteen. Drakten er designet av Eva Lie i samarbeid med Oslo kommune. 

Fargene i festdrakten er tradisjonelle Oslo-farger; blått, hvitt, gyllent og «søndags-sort». Stoffene til drakten er etter mønster av tekstiler som ble laget ved Hjula Industrier på Sagene. Forkle, vest, liv og jakke er alle jaquardvevet ull og silke. Smykkene, som er laget i rent sølv, er spesialdesignet til jubileumsdrakten for Oslo, og er utformet i samarbeid med gullsmed og designer Elise Thiis Evensen.

## Kvinnedrakten
Kvinnedrakten består av skjørt, forkle, skjorte, liv, belte, jakke og sjal. Det mønstrede forkleet har to fargekombinasjoner; blått/gyllent eller gyllent/sort. Av skjorter finnes det en off-white i silke, en i blå eller gyllen silketaft samt en hvit bomullsskjorte. Det finnes to forskjellige silkeskjerf, med eller uten frynser i gyllent eller blått. I tillegg finnes et stort wienersjal i ull/silke og et litt mindre sjal i ren silke. Smykkene til damedrakten består av sølvknapper, en brystsølje med valgbar farge på stenene: blanke, blå eller gylne, en halsknapp, beltespenne og øredobber med eller uten sten.

## Herredrakten
Herredrakten består av bukse, vest, skjorte, jakke og halstørkle. Den mønstrede vesten har to fargekombinasjoner; blå/gyllen eller gyllen/sort. Skjorten er i hvit bomull. I likhet med jakken har halstørklet to farger; blått eller gyllent. Buksene er laget i et lett og behagelig ullstoff. I tillegg finnes det belte og bukseseler til drakten. Smykkene til herredrakten består av sølvknapper, beltespenne, en sølje med valgbar farge på stenene; blanke, blå eller gylne samt mansjettknapper.

## Barnedraktene
Barnedraktene består av skjørt, forkle og liv for jenter og bukse, vest og jakke for gutter. Både jente- og guttedrakten har en hvit bomullsskjorte med tilhørende sølje og skjerf med to fargekombinasjoner.

## Smykker
Smykkene til drakten forteller Oslos historie. Brystsøljen med blå stener viser St. Halvards piler og møllestein sammen med «Tigerstaden Oslo», symbolisert ved tigerhodet.

## Referanser
Oslodrakten

**Oslodrakten ** ble lansert av Steen & Strøm for 150-årsjubileum til magasinet i 1947.

De ønsket å utvikle en drakt til 900-årsjubileum i 1950. Det var Harriet Henriksen som komponerte og lanserte drakten, med ornamenter av sommerblomster fra Oslomarka. Hun valgte å bruke motivet på løselommen av St. Hallvard (1020 – 1043), som er skytshelgenen for Oslo.

Draktens stoff er en lyseblå farge med lyse og fargerike blomster.

## Referanser
Giuseppe Siboni

**Giuseppe Siboni** (født 27. januar 1780 i Forli, død 28. mars 1839 i København), var en dansk-italiensk syngemester, sangpedagog og operasanger (tenor). Debut i 1797 i Firenze, opptredener i Milano, Praha og London. 

Invitert av prins Christian Frederik (den senere Christian VIII) kom han i 1819 til København, hvor han slo seg ned og fikk stor betydning for etableringen av et høyt sanglig nivå. Han ble kongelig kammersanger i 1819. Direktør for Det Kongelige Teaters sangskole. I 1827 opprettet han det første musikkonservatorium i København. Blant hans elever var Johanne Luise Heiberg og Peter Nicolaj Schram. 

## Referanser


## Litteratur
* Michael Lorenz: "'Viele glaubten und glauben noch, absichtlich.' – Der Tod der Ludovica Siboni", *Schubert durch die Brille* 23, (Tutzing: Schneider, 1999), 47-74
* Gerhard Schepelern: *Giuseppe Siboni – Et Afsnit af Operaens Historie ude og hjemme* (Amadeus, 1989) 
* Poul Ingerslev-Jensen: *Giuseppe Siboni Selvbiografiske notater 1780 – 1818* i Det Kgl. Danske Musikkonservatoriums Årsberetning for 1961, Kbh. 1962

## Eksterne lenker
*
Vige

**Vige** er et byområde i Kristiansand i Agder i bydelen Kongsgård øvre-Gimlekollen. Vest-Agder-museet (Kristiansand) med friluftsmuseum, gamle hus fra Kristiansand, Vest-Agder og Setesdal. Kløvertun sykehjem og omsorgsboliger ligger vis-à-vis museet langs Vigeveien.  

Området ble på 1800-tallet skilt ut som egen parsell under Øvre kongsgård.  Ved Topdalsfjorden er det et stort havne- og industriområde med godshavn (Godshavn Vige) med avkjøring fra E18.  Ved avkjøringen ligger også en Shell bensinstasjon.

Tidligere lå det et stort sagbruk her.  Før den første Varoddbrua stod ferdig i 1956, var Vige ferjehavn for Vige-Torsvikferja til Torsvik i Randesund på den andre siden av Topdalsfjorden.
Oleiros

**Oleiros** er en kommune i det portugisiske distriktet Castelo Branco.

## Freguesier
Oleiros er fra 2013 delt inn i ti freguesier (sogn).
* Álvaro
* Amieira - Oleiros
* Cambas
* Estreito - Vilar Barroco
* Isna
* Madeirã
* Mosteiro
* Orvalho
* Sarnadas de São Simão
* Sobral

## Referanser




## Eksterne lenker
*
HTC Harrier

**HTC Harrier** er en Windows Mobile-basert mobiltelefon (smartphone) som ble produsert av HTC. Den ble lansert i januar 2005, og ble også solgt som Audiovox PPC-6600 / PPC-6601 / XV6600, Verizon XV6600, Sprint PPC-6600 og I-Mate PDA2k EVDO.

Den er en modifisert versjon av HTC Blue Angel; den ble produsert for CDMA-nettverket, og ikke GSM, samt at den ikke hadde støtte for trådløst nettverk. Den hadde også blits, noe Blue Angel ikke hadde.

## Spesifikasjoner
*Skjerm: 3,5 tommers skjerm, berøringsstyrt
*Skjermoppløsning: 240 x 320 ppt
*Batteri: 1490 mAh
*Kamera: VGA (640 x 480), LED-blits
*400&nbsp;MHz prosessor
*RAM: 128 MB
*ROM: 96 MB
*MMC minnekort 
*Operativsystem: Windows Mobile 2003
*Wi-Fi: Nei
*Bluetooth og infrarød port
*Størrelse: 125&nbsp;mm (h), 72&nbsp;mm (b) 19&nbsp;mm (d)
*Vekt: 212 g med batteri

## Eksterne lenker
* PDAdb - ''Audiovox PPC-6600 (HTC Harrier) Specs''
De Neuhausenske Præmier

**De Neuhausenske Præmier** er et premiebeløp som kan vinnes ved konkurranse for arkitekter og billedkunstnere. Prisene ble innstiftet i 1838 og deles ut av Kunstakademiet i København, opprinnelig annethvert år, seinere med større mellomrom. Premiene ble finansiert av Det Neuhausenske Legat, innstiftet i 1812 som følge av malermester og tidligere elev på Kunstakademiet Jens Neuhausens testamente med reglement 1837. I 1976 ble dette legatet sammenslått med Zacharias Jacobsens Legat.

## Liste over mottakere

### Arkitektur

### Kunst

## Referanser


## Kilder
**[[Den Store Danske]]*

## Eksterne lenker
* De Neuhausenske Præmier hos Den Store Danske på nett
Nikon D2X

**Nikon D2X** er et 12,4 megapiksel profesjonelt digitalt speilreflekskamera som Nikon Corporation introduserte 16. september 2004. D2Xen var flaggskipet av høyoppløsningskameraer i Nikons DSLR produktserie inntil juni 2006, da den ble etterfulgt av D2Xs og senere av to nye kameraer: Nikon D700 og Nikon D3. Begge benytter den nye FX fullformatsensoren.

## Nikon D2Xs
**Nikon D2Xs** er et digitalt speilreflekskamera introdusert 1. juni 2006 som erstatning for den profesjonelle Nikon D2X.

## Referanser
Quiéreme Mucho

**«Quiéreme Mucho»** er en kubansk sang med melodi av Gonzalo Roig og spanskspråklig tekst av Augustin Rodriguez. Engelsk tittel er «Yours». Den engelske teksten ble skrevet av Albert Gamse og Jack Shar. Den ble publisert i 1931. 

## Listeplasserte versjoner
Hitversjoner av «Yours» har blitt spilt inn på plate av Jimmy Dorsey & his orchestra, Vera Lynn og Dick Contino (instrumentalversjon).

*Jimmy Dorsey & his orchestra med sang av Bob Eberly og Helen O'Donnell. Innspilt 2. mars 1941 og utgitt av Decca Records med katalognummer 3657B.
*Vera Lynn. Utgitt av London Records med katalognummer 1261.
*Dick Contino. Utgitt av Mercury Records med katalognummer 704

## Andre versjoner
*Ray Anthony and his orchestra
*Lucie Arnaz
*Chet Atkins
*Gene Autry
*The Beau Marks
*Vikki Carr
*José Carreras
*Ray Charles
*Bing Crosby
*Xavier Cougat (Sang: Dinah Shore)
*Dick Dale
*The Del-Vikings (1962)
*Plácido Domingo
*The Duprees
*Percy Faith
*Freddy Fender
*Ibrahim Ferrer (2007)
*The Flamingos (1959)
*Connie Francis (1960)
*John Gary
*Benny Goodman and his orchestra (Sang: Helen Forrest) (1941)
*Eydie Gormé
*Eddy Howard
*Engelbert Humperdinck (1985)
*Julio Iglesias (1979)
*Joni James (1963)
*Andre Kostelanetz and his orchestra
*Alfredo Kraus
*Charlie Kunz
*Frankie Laine with Michel Legrand
*Julie London (1963)
*Frankie Lymon & the Teenagers (1958)
*Anni-Frid Lyngstad med Marcus Österdahls orkester (Svensk versjon) (1967)
*Tony Martin
*Vaughn Monroe and his orchestra (Sang: Marilyn Duke) (1941)
*Nana Mouskouri
*Jim Reeves
*Marty Robbins (1962)
*Dickie Rock
*Linda Ronstadt (1992)
*Edmundo Ros
*The Three Degrees
*Jerry Vale (1963)
*Catrerina Valente
*Billy Vaughn and his orchestra
*Hugo Winterhalter and his orchestra
*Finbur Wrigt

## Norsk versjon
L.A. Solstad har skrevet en norsk tekst. Den norske tittelen er «Det er om våren det hender».

### Innspilling
*Linn Arnold med orkester. Utgitt på singlen RCA NA&nbsp;1332 i 1968.

## Listeplasseringer

## Referanser
Ahimaas

**Ahimaas** (hebraisk:  – *&#702;Ăḥîmá&#703;aṣ*, i pausa  – *&#702;Ăḥîmā́&#703;aṣ*; i eldre oversettelser *Akima’as*) er navnet på noen personer i Bibelen.

1. Faren til Ahinoam, en av hustruene til kong Saul (1 Sam 14,50).

2. Sønn av øverstepresten Sadok, og trolig hans etterfølger i embedet. Han omtales i Davids regjeringstid (ennå mens Abjatar var øversteprest). Da David var på flukt for Absalom, støttet Ahimaas ham på flere måter. Ahimaas løp til sist av sted med meldingen om at David hadde vunnet krigen, mens en annen person gav kongen meldingen om at Absalom var drept. Hans far ble øversteprest først da Salomo var blitt konge.

3. En embedsmann hos kong Salomo. Han var gift med Salomos datter Basmat (hebraisk: ). (1 Kong 4,15.)

## Referanser
Dâmreifjellene

**Dâmreifjellene**, bokstavelig oversatt *Elefantfjellene*, er en fjellkjede som ligger i Kampotprovinsen sørvest i Kambodsja. 

## Beskrivelse
Disse fjellene er en avlegger av Krâvanhfjellene, men de er adskillig mindre. Det høyeste punktet er Phnom Bokor på 1081 meter (3547 fot) over havet. Fjellene ligger like ved bredden av Thailandgulfen, og de tett skogkledde åsene får i snitt 3800-5000 mm nedbør årlig på vestsiden (som følge av sørvestlige monsunvinder), men bare 1000-1500 mm på regnskyggesiden mot øst. 

Dâmreifjellene var frem til 1975 det viktigste sentrum i Kambodsjas pepperdyrking. Etter de mellomliggende år med borgerkrig og omveltninger har dette landbruket langsomt begynt å ta seg opp igjen fra slutten av 1990-tallet. 

## Turisme
Phnom Bokor nasjonalpark opptar det meste av øvre nivåene og toppene av Dâmreifjellene. Myndighetene prøver å dempe ulovlig hogst. Parken har et stort utvalg av plantearter, inkludert sjeldne orkidéer, samt noen spektakulære fosser i regntiden. 

Det er en forlatt fransk by på toppen av Phnom Bokor, kjent som Bokor Hill Station (station Climatique du Bokor), der eliten av franske offiserer tilbrakte ferien i den varme årstiden. Stedet har også en kirke og et kasino, alt i en falleferdig tilstand. Her er også en utpost for den Kambodsjanske hæren som også fungerer som et ungdomsherberge i mangel av andre overnattingsmuligheter. Begge stedene har nå blitt turistattraksjoner, men veien opp dit, bygget i 1907, er i dårlig stand.

Fil:1986-1991 Toyota Camry sedan on road to Bokor Hill Station, Cambodia.jpg|Veien til Bokor
Fil:Bokor view.jpg|Utsikt over Kampot og sjøen fra Phnom Bokor


## Se også
* Bokor Hill Station

## Referanser


## Eksterne lenker
*  Parc national de Bokor au Cambodge
* Wildlife Alliance Cambodia Conservation Program
* Conservation International Cambodia Program
* Phnom Sampeou – Climbing, Hiking & Mountaineering
* Bokor Mountain Tourism
Proença-a-Nova

**Proença-a-Nova** er en kommune vest i det portugisiske distriktet Castelo Branco.

## Freguesier
Proença-a-Nova er sidem 2013 delt inn i fire freguesier (sogn).
* Montes da Senhora
* Proença-a-Nova e Peral
* São Pedro do Esteval
* Sobreira Formosa e Alvito da Beira

## Referanser




## Eksterne lenker
*
Det persiske alfabetet

**Det persiske alfabetet** er en variant av det arabiske alfabetet. Det brukes til å skrive farsi. Alfabetet består av 32 bokstaver. 28 av dem er identisk med det arabiske alfabetet. 

Det persiske alfabetet, eller modifiseringer av det, brukes også blant annet til å skrive urdu, aserbajdsjansk og usbekisk.

; Tegn som ikke henger sammen med etterfølgende bokstav
Syv bokstaver (, , , , , , ) er ikke sammenføyd med etterfølgende bokstav, til forskjell fra de øvrige bokstavene i alfabetet. Disse syv bokstavene har samme utforming alene som først i ordet, og en annen form midt i ordet og sist.  For eksempel, med bokstaven **** "alef" i begynnelsen av et ord som  "injā" (her), blir samme form brukt som når "alef" står alene. I et ord som  "emruz" (idag), har bokstaven  "re" samme form som sist i ordet og bokstaven  "vāv" har samme form som alene selv om de står midt i ordet.  har også form som når den står alene selv om den avslutter ordet.

### Diakritiske tegn
Persisk benytter et forenklet sett av arabiske diakritiske tegn: zabar ( på arabisk), zir ( på arabisk), pesh  ( på arabisk, uttalt *zamme* på persisk), sukūn, tanwīn nasb (nunasjon), og shadda (konsonantforlengelse). Andre arabiske diakritiske tegn kan bli brukt i arabiske låneord.

### Utvidelse fra arabisk
Det persiske alfabetet har fire egne bokstaver i tillegg til det arabiske alfabetet: , ,  (*tsj* i *Tsjeka*), og  (*sj*).

## Referanser
Jørgen Hansen Koch

**Jørgen Hansen Koch** (født 4. september 1787, død 30. januar 1860) var en dansk arkitekt, hoffbyggmester og kongelig bygningsinspektør.

Jørgen Koch var elev av C.F. Hansen og var som ung også ansatt hos ham. Koch ble sterkt preget av Hansen, noe som særlig kan sees i hans tidligste arbeider.

Som den første danske arkitekten reiste han til Aten og Istanbul i 1818, en reise han foretok sammen med billedhuggeren H.E. Freund.  Studiene av de greske templer fikk stor betydning for Kochs forståelse av antikkens bygningsprinsipper og ornamenter.

Året etter kom han til den skandinaviske kolonien i Roma hvor han ble kjent med P.O. Brøndsted og prins Christian Frederik. I 1822 var Koch på reise med prinsen til flere steder rundt i Europa. Ved hjemkomsten til Danmark ble han knyttet til hoffet og utførte flere store og små oppdrag på de kongelige slott.

Kochs arkitektur karakteriseres av klassisismens enkelhet og estetikk. Han var også en utmerket interiørarkitekt og designer.

## Verker
* Middelfart rådhus (fasade, 1823-26)
* Svendborg rådhus (1825)
* Hegnetslund, Herfølge (1825)
* Landstedet *[[Rolighed (Skodsborg)|Rolighed]]*, Skodsborg Strandvej 303, Vedbæk (1825)
* Meyers Minde, Krystalgade 12, København (1826)
* Borgerskole, Svendborg (1830-31, revet)
* Skuldelev Prestegård (1830)
* Karantenestasjon, Kyholm (1831, revet 1859)
* Klittfogdbolig, Skagen (1831–32)
* Rosenborg Brøndanstalt, Gothersgade 64, København (1833, revet 1928)
* Frederiksborg Statsskole, Sdr. Jernbanevej 4, Hillerød (1834, tilbygg ved Ferdinand Meldahl 1882–85, nå handelsskole)
* Hansens palé, Fredericiagade 21, København (1835, tilbygg ved Aage Nielsen 1957)
* Store Heddinge rådhus (1838, senere utvidet)
* Gartnerbolig til Sorgenfri slott (1840)
* Volkersens villa, Jagtvej, København (1841, revet)
* Avlsbygninger på Bregentved (1841, revet)
* Kærup hovedbygning, Benløse (1841–42)
* Roskilde katedralskole (1842, bygget om i 1980, nå amtsgymnasium)
* Helsingør tollkammer (1844, revet 1889)
* Rudkøbing rådhus (1845)
* Ringsted rådhus (1845)
* Odense katedralskole (1845–46, fra 1895 posthus)
* Latinskole, Reykjavík (1845)
* Gård på Island
* Egen eiendom, stall- og vognbygning, have, Ny Kongensgade 15, matr. 229, København (1847, revet)
* Stuehus under Vallø slott (1852), gård, samme sted (1854) og voldbro, samme sted (1856)

## Utmerkelser
Han ble kommandør av Dannebrogordenen i 1841 og tatt opp som æresmedlem av Akademiet i 1856. I 1845 ble han utenlandsk medlem av Kungliga Akademien för de fria konsterna i Stockholm og kommandør av Vasaordenen i 1846.

## Referanser


## Eksterne lenker
*
Christian Hval Karlsen

**Christian Hval Karlsen** (født 20. april 1980 på Ringerike) er norsk maler, tegner og musiker fra Hadeland i Oppland fylke.

Karlsen har studert ved kunsthøgskolen i Oslo (2003–2006), Oslo Kunstfagskole (2000–2002)
Høgskolen i Lillehammer, Grunnfag Kunsthistorie (2002–2003).
Han hadde sin første separatutstilling i 2007 på Frie Kunster (Galleri Pan).

Hans arbeider er figurative, fargesterke og er klare i form og flate. 
Motivene kretser ofte rundt kvinnefigurer i ulike situasjoner, enten som symbolbærende skikkelser eller som en del av den estetiske helheten.
Influert av kunstnere som: John William Waterhouse, Albert Moore og Tamara de Lempicka.

Karlsen er medlem av Billedkunstnere i Oppland (BKO), Landsforeningen Norske Malere og Norske Billedkunstnere.

## Eksterne lenker
* https://soundcloud.com/floating-blue-whales
Freight Train (sang)

**«Freight Train»** er en amerikansk folkesang. Den ble skrevet av Elizabeth Cotten i begynnelsen av 1900-tallet og popularisert under den amerikanske nyinteressen for folkemusikk på 1950- og 1960-tallet. I henhold til Cotten i BBC-serien *Down Home* (1985) komponerte hun «Freight Train» som tenåring, inspirert av lyden av togene som rullet inn på jernbanesporene i nærheten av hennes hjem i Nord-Carolina.

En innspilling av sangen ble gjort av Mike Seeger i Cottens hjem i Washington D.C. i 1957-58.

Ramblin' Jack Elliott spilte inn sangen. Den ble utgitt på plate i 1957. Hans versjon finnes på CD-platen *The Lost Topic Tapes: Cowes Harbour 1957*.

## Andre innspilte versjoner
*Chet Atkins
*Joan Baez
*Alex Campbell
*Pat Donohue
*Rusty Draper
*Tommy Emmanuel
*Andy Garcia & David Grisham
*Laura Gibson
*Chas McDevitt Skiffle Group featuring Nancy Whiskey
*Peter, Paul & Mary
*Peggy Seeger
*Taj Mahal
*Sonny Terry & Brownie McGhee
*Doc Watson & David Holt

## Norsk versjon
Terje Mosnes har skrevet en norsk tekst. Den norske tittelen er «Måne, måne».

## Innspilling
*Ingunn Hiorth med orkester Dir.: Carsten Klouman. Arr.: Carsten Klouman. Utgitt på singlen RCA NA&nbsp;1350 i 1969.

## Listeplassering
Versjonen til Chas McDevitt Skiffle Group featuring Nancy Whiskey kom på den britiske singlelisten 13. april 1957 og lå der i 18 uker med nummer fem som høyeste plassering.

## Referanser
Srebrnosjøen

**Srebrnosjøen** (serbisk: Сребрно језеро) er en sidearm til Donau langs elvens høyre bredd i regionen Braničevo øst i Serbia, nær byen Veliko Gradište. Srebrnosjøren er en populær turistdestinasjon.

## Geografi
Innsjøen ligger i den brede, lave Donaudalen med åser på over 300 meter langs begge breddene. Den høyeste toppen er Goricaåsen på 362 meter over havet. Munningen til elven Pek ligger like sør for innsjøen. Middelalderfestningene Ram og Golubac ligger nær innsjøen. Sjøen ligger innenfor området Jernporten i vid forstand 

Elveøya Ostrovo ligger mellom elvens hovedleie og sjøen. I begge ender av øya ble det bygget veifyllinger i 1971. 

Srebrnosjøen er formet som en bue (meander) og er 14 kilometer lang, opp til 300 meter bred og dekker et område på 4 km². Den ligger 70 meter over havet og er opp til 8 meter dyp. Vannet er klart som følge av den naturlige filtrertingen av vannet gjennom sanddyner langs innsjøen. Det er mye fisk i sjøen, blant annet karpe, malle, gjedde og abbor.
## Eksterne lenker

Turistinformasjon fra kommunen Veliko Gradiste
15. etappe av Giro d’Italia 2010

**15. etappe av [[Giro d'Italia 2010]]** ble kjørt den 23. mai 2010. Denne etappen var på forhånd spådd å bli en viktig indikasjon på klatreferdighetene til sammenlagtkanonene med målgang på Monte Zoncolan etter en 10,1 kilometer lang stigning med en gjennomsnittlig stigningsgrad på 11,9 prosent og som på det hardeste har en stigningsprosent på over 22. To ganger tidligere hadde en etappe i Giroen hatt målgang her, begge ganger vunnet av Gilberto Simoni. Også på denne etappen handlet alt om en italiensk rytter, Ivan Basso. Liquigas-rytteren hadde en av sine beste dager på sykkelsetet etter comebacket etter dopingutestengelsen fra 2006 til 2008. Han satte inn et støt i den siste bakken og fikk med seg Cadel Evans og Michele Scarponi mens ryttere som David Arroyo, Aleksandr Vinokurov og Carlos Sastre måtte se konkurrentene seile i fra. Seks kilometer fra toppen måtte Scarponi gi slipp og med tre kilometer igjen å sykle måtte også regjerende verdensmester Evans erkjenne at Basso ble for sterk. Italieneren satt rolig på seter og holdt et jevnt høyt tempo opp den bratte stigningen, mens Evans, med stokk stive bein, måtte gå kjelleren for å prøve å redusere tidstapet. Basso var i en klasse for seg og kunne koste på seg et lite smil når han rullet over mållinjen. Evans tapte 1 minutt og 19 sekunder til Basso på de siste tre kilometrene, og Basso kunne fornøyd se alle konkurrentene tråkke seg i mål med vesentlige tidstap til italieneren.

Arroyo tapte nesten fire minutter til Basso, men takket være den gode innsatsen på den 11. etappen beholdt han ledelsen i sammendraget med 2 minutter og 25 sekunder ned til Richie Porte og 3 minutter og 33 sekunder ned til Basso som for alvor viste at han hadde alle intensjoner om å kjempe om sin andre sammenlagtseier i Giro d'Italia.

## Manglende ryttere

* **82**  Guillaume Blot (COF) brøt.
* **92**  Manuel Belletti (COG) brøt.
* **104**  Giampaolo Cheula (FOT) brøt.
* **113**  Tyler Farrar (GRM) startet ikke.
* **184**  Matthew Goss (THR) brøt.
* **193**  Robbie McEwen (KAT) startet ikke.
* **208**  Paul Voss (MRM) brøt.

## Referanser


## Eksterne lenker
*  Resultater på gazzetta.it
Kristiansand museum

**Kristiansand museum** (tidligere **Vest-Agder fylkesmuseum**) ble stiftet i 1903 og holder til på Øvre kongsgård i Kristiansand. Museet består av en hovedbygning med samlinger og 40 antikvariske bygninger, gruppert etter hvor de tidligere stod. Museet er en del av Vest-Agder-museet.

## Severdigheter (utvalg)

### Setesdalstunet
Setesdalstunet består av bygninger fra Valle og Bykle i Aust-Agder, og inneholder årestue, nystue, loft, stall, fjøs, badstue og låve.  De eldste bygningene er fra midt på 1600-tallet.  Tunet viser hvordan bo- og leveforhold utviklet seg i Setesdal fram til 1920-tallet.

### Vest-Agdertunet
Vest-Agdertunet består av våningshus, stabbur, fjøs/stall, låve og en skolestue fra Holum i tidligere Mandal kommune i Agder, opprinnelig oppført i perioden 1859–1875. 

### ”Bygaden”
”Bygaden” består av hus hentet fra Kvadraturen i Kristiansand. I samlingen inngår krambod, verksteder og beboelseshus med interiører, tidstypiske for slutten av 1800-tallet.

### Minibyen
Minibyen er en modell av Kvaderaturen i Kristiansand i miniatyr i målestokk 1:10, slik byen fortonte seg i 1890-årene. «Minibyggerne» er en gruppe entusiaster som har bygget modellen på hobbybasis.

### Hjemmefronthytta

Like ved hovedbygningen ligger ei hytte som ble brukt av motstandsfolk på flukt fra Gestapo under andre verdenskrig.

## Bildegalleri

Setesdalstunet_v-a-m.krs.jpg|Del av Setesdalstunet med våningshus, loft, årestue og stabbur
Vest-Agder-tunet.jpg|Fra Vest-Agder-tunet: stabbur, våningshus, låve og vedskjul (nærmest)
Bygada.jpg|Del av «Bygaden»
Minibyen-krs.jpg|Fra minibyen: et Kristiansand i miniatyr
Hjemmefronthytta.v-a-m.krs.jpg|Hjemmefronthytta


## Eksterne lenker
* Vest-Agdermuseet (Kristiansand)- hjemmeside
Gunvor Aronsen

**Gunvor Aronsen** (født 15. april 1938 i Kristiansund, død 4. august 2001) var en norsk lærer og politiker (H). Aronsen var medlem av Frei kommunestyre 1975–1979, og formannskapet 1979–1981 og 1983–1987. Hun var gruppeleder og styremedlem i Frei Høyre fra 1975, og var formann i Frei Høyre 1981–1984. Politisk viseformann i Møre og Romsdal Høyre fra 1984. Aronsen var 1. vararepresentant til Stortinget fra Møre og Romsdal 1981–1985, og møtte fast for Inger Koppernæs 1981–1983.

Hun tok examen artium i 1957, og fullførte handelsskole i 1958 og lærerhøgskole i 1961. Hun var lærer i framhaldsskole, ungdomsskole og barneskole i Bud, Averøy, Kristiansund og Frei 1961–1979. Aronsen var kultursekretær i Frei fra 1980, og var medlem av en rekke kommunale utvalg.

## Stortingskomiteer
* 1981–1983 medlem i Samferdselskomiteen

## Eksterne lenker
*
Lise Andersen Wiseth

**Lise Andersen Wiseth** (født 16. oktober 1959) er en norsk banksjef og tidligere politiker (H).

Hun er utdannet diplomøkonom fra BI og videreutdannet i ledelse for offentlig sektor fra Norges kommunal- og sosialhøgskole. Andersen hadde diverse stillinger i Forretningsbanken/Fokus Bank 1982–1988, deretter næringskonsulent i Selbu kommune 1988–1991, banksjef i Aasen Sparebank 1991–1997 samt banksjef i SpareBank 1 Midt-Norge i Stjørdal og Malvik 1997–2000. Siden 2000 har hun vært banksjef for offentlig sektor i SpareBank 1 Midt-Norge og fagsjef for elektronisk handel i SpareBank 1 Gruppen.

Andersen var medlem av Nord-Trøndelag Høyres arbeidsutvalg 2002–2006, medlem av Nord-Trøndelag fylkesting 2003–2007 og nestleder i Stjørdal Høyre 2004–2008. Hun var Høyres 2. kandidat til Stortinget fra Nord-Trøndelag i 2001. Selv om noen meningsmålinger om sommeren 2001 viste stortingsmandat for Andersen, endte Høyre opp uten noe mandat i fylket ved valget om høsten samme år.

Hun giftet seg i 2015 med Trondheims tidligere ordfører Marvin Wiseth.

## Referanser
Nu tändas åter ljusen i min lilla stad

**«Nu tändas åter ljusen i min lilla stad»** er en svensk sang, skrevet av Per Martin Hamberg. Han publiserte den i 1959 under psevdonymet Eric Decker.

Sangen ble blant annet spilt inn på plate av Gunnar Wiklund.

Den handler om Östersund, som Hamberg særskilt i de første årene i Stockholm følte hjemlengsel til, men mange lulebor har valgt å tro at det er deres hjemby som luleåsønnen Wiklund synger om i visen.

## Norske versjoner
Alfred Næss og Juul Hansen har skrevet norske tekster.

### Innspillinger

## Referanser
Arkitekturåret 1885

**Arkitekturåret 1885** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1885.

## Bygninger
* Home Insurance Building i Chicago, Illinois, utformet av William LeBaron Jenney, ofte ansett å være verdens første skyskraper, blir fullført.

## Priser
* Neuhausenske pris, arkitektur: Axel Berg
* Royal Gold Medal – Heinrich Schliemann.
* Prix de Rome – François Paul André

## Fødsler
* 14. mai – Nicolai Beer, norsk arkitekt (død 1950)
* 15. juni – Ole Landmark, norsk arkitekt (død 1970)  

* 17. juni – Richard Ermisch, tysk arkitekt (død 1960)
* 29. juli – Sigurd Lewerentz, svensk arkitekt (død 1975) 
* 13. juli – Adolf Behne, tysk arkitekt, Kunstpolitiker und Wissenschaftler (død 1948)
* 30. august – Paul Gösch, tysk kunstner og arkitekt (død 1940)
* 14. september – Ludwig Karl Hilberseimer, tysk arkitekt og byplanlegger (død 1967)
* 22. september – Gunnar Asplund, svensk arkitekt (død 1940)
* 5. november – Martin Wagner, tysk arkitekt og byplanlegger (død 1957)
* 8. november – Emil Fahrenkamp, tysk arkitekt (død 1966)
* 5. desember – Ernest Cormier, canadisk ingeniør og arkitekt (død 1980)
* 25. desember – Herman Sörgel, tysk arkitekt (død 1952)
* 28. desember – Vladimir Tatlin, russisk maler og arkitekt (død 1953)

## Dødsfall
…


Fil:Nicolai_Beer_by_Gustav_Borgen_1907–01–18_NFB.37103.jpg|Nicolai Beer(1885-1950)


## Referanser
Most valuable player

**Most valuable player** (**MVP**), på norsk «mest verdifulle spiller», er en betegnelse ofte brukt for å hedre den beste eller den viktigste spilleren i en sesong, turnering eller kamp. MVP-er blir ofte hedret med et eget trofé.

## Betegnelsen i forskjellige sportsgrener

### Ishockey
I National Hockey League (NHL) utdeles Hart Memorial Trophy til den mest verdifulle spilleren under den vanlige sesongen og Conn Smythe Trophy til den mest verdifulle spilleren under sluttspillet om Stanley Cup gjennom en avstemning blant ishockeyjournalistene i deres forening Professional Hockey Writers' Association. Dessuten utdeles Lester B. Pearson Award til den mest verdifulle spilleren under den vanlige sesongen av National Hockey League Players’ Association.

I både ishockey-VM og ishockeyturneringene under vinter-OL utdeles en pris til den mest verdifulle spilleren i turneringen av International Ice Hockey Federation (IIHF).

### Basketball
I National Basketball Association (NBA) utdeles det priser til den mest verdifulle spilleren i den vanlige NBA-sesongen og under NBA-sluttspillet; kåringen skjer gjennom en avstemning blant basketballjournalistene.

### Fotball
Også i internasjonal toppfotball gjennomføres det kåringer av MVP i ulike sammenhenger.

## MVP i videospill
MVP er det begrep som også forekommer som en pris eller tilstand i videospill. MVP betegner ofte den spilleren eller figuren som oppnår flest poeng eller begår flest drap i løpet av en runde. Begrepet blir blant annet benyttet i *[[Halo 3]]*, ''Team Fortress 2'', ''Gear of War 3'' og *[[Call of Duty]]*.

## Se også
* Matchvinner

## Referanser
Narviga

**Narviga** er et byområde i bydelen Kongsgård øvre-Gimlekollen i Kristiansand kommune i Agder fylke. Det avgrenses av Vollevannet i vest, Topdalsfjorden i øst, E18 ved Vige godshavn i sør og boligområdet Kongsgård II i nord. Småbåthavn og næringsområde ligger nord for E18 ved en vei med navnet *Narviga*. E18 har herfra trase rett østover mot Varoddbrua. I Narviga tar Ålefjærveien, Fylkesvei 452, av fra E18 i et planfritt kryss. 

Ifølge Oluf Rygh er stedsnavnet Narviga avledet av *Knarrvika*.  En knarr var en type vikingskip beregnet på varetransport og handel. 

Nordligst ved Vollevannet ble to sovjetiske krigsfanger fra 2.verdenskrig begravet. Gravminnet forteller at disse ble skutt 19.1. og 25.2. 1943. 

Ålefjærveien følger traseen til Vestlandske hovedvei som sto ferdig som kjørevei fra Stathelle ved Skiensfjorden til Kristiansand i 1805. Denne veien fulgte en helt annen trase enn dagens E18 på strekningen Kristiansand - Lillesand; den gikk via Ålefjær og Birkenes til Lillesand.   

## Referanser
Sulinaarmen

**Sulinaarmen** (rumensk: *Brațul Sulina*) også kalt Sulinakanalen, er en ca 64 kilometer lang sidearm til Donau fra ca 2 kilometer øst for Tulcea til Sulina. Sulinaarmen bidrar sammen med Kiliaarmen i nord og Sankt Georgarmen i sør til å danne Donaudeltaet. Sulinaarmen fører ca 19% av vannet fra Donau gjennom deltaet. 

Elvearmen er uten større svinger og med tilstrekkelig dybde for skipstrafikk. Elven blir på denne strekningen jevnlig mudret for dette formålet, derav tilnavnet Sulinakanalen. Som følge av elvens transport av sedimenter har det dannet seg grunner utenfor kysten mot Svartehavet. Kanalen er derfor videreført i en utgravd skipsled gjennom grunnene flere kilometer ut fra munningen. Kanaliseringen av Sulinakanalen ble påbegynt i 1856 i forbindelse med grunnleggelsen av Den europeiske Donaukommisjonen.

## Referanser


## Eksterne lenker
*
Den gresk-ortodokse kirke

**Den gresk-ortodokse kirke** kan betegne
* (foreldet) den ortodokse kirke i sin helhet (her indikerte ordet «gresk» at kirken følger den ''bysantinske'' ritus);
* de fire opprinnelige ortodokse patriarkatene:
** den ortodokse kirke i Konstantinopel (det økumeniske patriarkat),
** den ortodokse kirke i Alexandria (pavedømmet og patriarkatet av hele Afrika),
** den ortodokse kirke i Antiokia (patriarkatet av hele Orienten),
** den ortodokse kirke i Jerusalem (patriarkatet av hele Palestina);
* tre andre autokefale ortodokse kirker, fordi de benytter gresk som liturgisk språk:
** den ortodokse kirke i Hellas,
** den ortodokse kirke på Kypros,
** den ortodokse kirke i Sinai.
Vollevannet

**Vollevannet** er en innsjø i Kristiansand, mellom Gimlekollen og avkjøringen fra  mot Vest-Agder-museet Kristiansand og Ålefjær (Fylkesvei 452) i Agder fylke. Vollevannet var tidligere drikkevannskilde, og er oppdemmet av to demninger. Det er en stamme av abbor i vannet. Ved nordsiden er det en liten badeplass. 

## Referanser
VM i ishockey for menn 2015

**VM i ishockey 2015** er det 79. verdensmesterskapet i ishockey og blir arrangert på fire nivåer. Det egentlige VM (elitedivisjonen) med deltakelse av 16 land vil bli avholdt i Praha og Ostrava i Tsjekkia og kampene spilt i perioden 1. til 17. mai 2015. VM på lavere nivåer vil bli arrangert på forskjellige terminer i april 2015.

## Elitedivisjonen

VM i ishockey for elitedivisjonen blir arrangert i Praha og Ostrava i Tsjekkia i perioden 1. til 17. mai 2015.

## Divisjon I

### Gruppe A
Divisjon I A-turneringen ble avholdt i perioden 19. til 25. april 2015.

### Gruppe B
Divisjon I B-turneringen ble avholdt i perioden 13. til 19. april 2015 i Eindhoven i Nederland.

## Divisjon II

## Divisjon III

## Referanser